

**REPUBLIKA SRBIJA**

NARODNA SKUPŠTINA

Odbor za dijasporu i Srbe u regionu

09 Broj: 06-2/106-22

6. septembar 2020. godine

B e o g r a d

**Z A P I S N I K**

PRVE SEDNICE ODBORA ZA DIJASPORU I SRBE U REGIONU,

ODRŽANE 5. SEPTEMBRA 2022. GODINE

Sednica je počela u 13,00 časova.

Sednici je u skladu sa članom 25. stav 2. Poslovnika Narodne skupštine predsedavao najstariji narodni poslanik, Momčilo Vuksanović.

Sednici su prisustvovali članovi Odbora: Milica Đurđević Stamenkovski, Milimir Vujadinović, Sanja Lakić, Miodrag Linta, Rodoljub Stanimirović, Aleksandar Čotrić, Radovan Tvrdišić, Nikola Bokan, Igor Braunović, Jelena Milošević, Dušan Radosavljević, mr Ivan Kostić.

 Sednici su prisustvovali i dr Uglješa Mrdić, zamenik odsutnog člana Dušana Marića i Ivana Parlić, zamenik odsutnog člana Stefana Jovanovića.

 Sednici nije prisustvovala član Odbora Jasmina Karanac.

 Predsedavajući je saglasno članu 80. stav 1. Poslovnika Narodne skupštine konstatovao da je u sali prisutno petnaest članova Odbora i da postoji kvorum za rad i odlučivanje, nakon čega se prešlo na rad prema utvrđenom

D n e v n o m r e d u:

 1. Izbor predsednika Odbora;

 2. Izbor zamenika predsednika Odbora.

**Prva tačka dnevnog reda –** Izbor predsednika Odbora

Momčilo Vuksanović, član Odbora, predložio je narodnu poslanicu Milicu Đurđević Stamenkovski za predsednicu Odbora.

U diskusiji su učestvovali: mr Ivan Kostić, Milimir Vujadinović, Ivana Parlić, Dušan Radosavljević, dr Uglješa Mrdić.

 Odbor je jednoglasno (petnaest glasova „za“) izabrao Milicu Đurđević Stamenkovski za predsednicu Odbora za dijasporu i Srbe u regionu.

Milica Đurđević Stamenkovski, predsednica Odbora, zahvalila je na ukazanom poverenju i preuzela predsedavanje sednicom. U kratkom obraćanju prisutnima, izrazila je očekivanje da će Odbor zajedničkim radom svih svojih članova nastaviti sa dobrom praksom i prevazići dosadašnje rezultate. Naglasila je da je Odbor za dijasporu i Srbe u regionu strateški važan odbor posvećen jednom od najznačajnijih državnih pitanja. Pohvalila je dosadašnji rad Uprave za saradnju sa dijaporom i Srbima u regionu i istakla da su Srbi u regionu i dijaspori važan segment ekonomskog, političkog, demografskog, nacionalnog pitanja.

**Druga tačka dnevnog reda -** Izbor zamenika predsednika Odbora

 Milica Đurđević Stamenkovski, predsednica Odbora, predložila je narodnog poslanika Milimira Vujadinovića za zamenika predsednika Odbora.

 U diskusiji je učestvovala Sanja Lakić.

Odbor je većinom glasova (četrnaest glasova „za“, jedan glas „protiv“) izabrao Milimira Vujadinovića za zamenika predsednika Odbora za dijasporu i Srbe u regionu.

Sednica je završena u 13,55 časova.

 SEKRETAR ODBORA PREDSEDNIK ODBORA

 Gorica Durkalić Milica Đurđević Stamenkovski